昔故友袁观澜,身历五岳,归而告余,谓华岳为最奇险.今亲历之,果然!黄山亦以奇险称,然铁锁石磴,不过数处有之,不若华山之半山以上,到处皆锁与磴也.游华山者,大概分三阶级,自麓至青柯坪二十里,尚可乘兜子,适及山半,腰脚不健者,至此即止.自青柯坪至北峰十里,则须攀登千尺㠉,百尺峡,老君犁沟,虽险而路程非遥,故亦有勉强至北峰而止者.若欲上苍龙岭,达金锁关,遍历诸峰,则非健步而身躯轻捷者,不能也.然自金锁关达东,西,南三峰,无论先登何峰,其里数皆相等.各峰之庙,皆可住宿.若每日游一峰,从容而行,亦未尝不可努力为之.如张君伯岸,本拟至北峰即返,既与余遇,亦勉强遍游诸峰,此实例也,有志者可以兴矣!
未知
长安及终南山纪游
长安及终